**III. OBRAZLOŽENJE GODIŠNJEG IZVJEŠTAJA O IZVRŠENJU PRORAČUNA**

**Članak 4.**

 Obrazloženje godišnjeg izvještaja o izvršenju proračuna sastoji se od obrazloženja općeg dijela i posebnog dijela izvještaja o izvršenju proračuna.

Proračun Općine Rakovec za 2023. godinu donesen je na sjednici Općinskog vijeća dana 19.12. 2022. godine, I. izmjene i dopune dana 26.5.2023. godine, II. izmjene i dopune dana 21.11.2023. godine, te III. izmjene i dopune dana 29.12.2023. godine.

Prihodi i primici proračuna ostvareni su sa 70% od plana, a rashodi i izdaci su izvršeni sa 53% od plana.

Proračun nije izvršen u većem iznosu od plana jer je zbog tehničkih razloga bilo nemoguće izvesti projekti koji su bili planirani u ovom razdoblju, te će se neutrošena planirana sredstva kroz višak prihoda ovog radzoblja prenijeti u iduće razdoblje i utrošiti.

**Obrazloženje općeg dijela**

**PRIHODI POSLOVANJA** – **kontni razred 6** – iznose **817.409,36, 39,9% više** nego prethodne godine.

**PRIHODI OD POREZA – kontna skupina 61** – iznose **261.718,22, 42,5% više** nego prethodne godine.

Vrijednosno jedni od najznačajnijih su **– kontna podskupina 611 - POREZ I PRIREZ NA DOHODAK** – **244.621,44, 45,4% više** nego prethodne godine. Povrat poreza za 2022. g. po godišnjim prijavama iznosio je 26.861,61. U masi prihoda od poreza je i prirez u iznosu od 9.255,09 koji je Odlukom Općine Rakovec određen u iznosu od 3%.

**Lokalni porezi** (porez na potrošnju, javne površine, kuće za odmor, porez na promet nekretnina) – **613 i 614 - ostvareni su u iznosu od 17.096,78,** a najizdašniji je porez na promet nekretnina koji je ostvaren u iznosu od 15.081,20, 10,7% više nego u prethodnom razdoblju.

**POMOĆI IZ INOZEMSTVA I OD SUBJEKATA UNUTAR OPĆEG** **PRORAČUNA** – **kontna skupina 63** – iznose **521.877,81** – ostvareni su 41,7 više od prethodne godine, i vrijednosno su najznačajniji i najveći u ukupnim prihodima i primicima (64%).

**U ovom obračunskom razdoblju primljene su slijedeće tekuće i kapitalne pomoći:**

|  |  |
| --- | --- |
| **TEKUĆE POMOĆI IZ PRORAČUNA** | **ostvarenje** |
| Iz županijskog proračuna – za sufinanciranje boravka djece u vrtiću | 8.800,00 |
| Iz državnog proračuna (Ministarstvo financija) – fiskalno izravnanje | 230.191,00 |
| **KAPITALNE POMOĆI IZ PRORAČUNA** |  |
| Iz državnog proračuna – MRRFEU – za izgradnju nogostupa-III. faza | 25.000,00 |
| Iz županijskog proračuna – za nerazvrstane ceste – *neutrošeno u 2023.g.* | 29.534,38 |
| Iz županijskog proračuna – za nogostup (dionica IV) – *neutrošeno u 2023.g.* | 30.465,62 |
| Iz županijskog proračuna – za izgradnju vrtića – *neutrošeno u 2023.g.* | 66.361,00 |
| Iz državnog proračuna MGIPU– za urbanu opremu | 1.700,00 |
| UKUPNO PRIMLJENE POMOĆI IZ DRUGIH PRORAČUNA: | **392.052,00** |
| **KAPITALNE POMOĆI TEMELJEM PRIJENOSA EU SREDSTAVA** |  |
| Iz EU fonda solidarnosti za sanaciju cesta od potresa | 129.825,81 |
| **SVEUKUPNO 63:** | **521.877,81** |

**Kontna skupina 64 – PRIHODI OD IMOVINE – ostvareno je 5.821,22, 3,1% više** nego u prethodnom razdoblju. Najznačajnije ostvarenje odnosi se na naknade od koncesije u iznosu od 2.986,43, te na prihode od zakupa i iznajmljivanja imovine u iznosu od 2.829,52 (zakup javnih površina u najvećem dijelu).

**PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA - kontna skupina 65** –**4,7% više** nego prethodne godine odnosno **27.992,11.**

Od toga su vrijednosno najznačajniji **KOMUNALNI DOPRINOSI** – 2.631,77, 4,5% manje nego prethodno razdoblje te **KOMUNALNA NAKNADA** – **4,9% više** nego u prethodnoj godini odnosno **25.033,10**. Komunalni doprinos i naknada su sukladno ZKG-u utrošeni na Programe građenja i održavanja komunalne infrastrukture.

**RASHODI POSLOVANJA – razred 3** – iznose **67,7% više** nego u prethodnoj godini odnosno **491.820,43**.

**RASHODI ZA ZAPOSLENE** – **kontna skupina 31 -** kao vrijednosno značajniji u izvještajnom razdoblju, izvršeni su u iznosu od **63.284,75, odnosno 14,1% više** nego prethodne godine. Na dan 31.12.2023. godine, u Općinskoj upravi su zaposlene 3 osobe (Općinska načelnica i 2 službenice raspoređene u Jedinstvenom upravnom odjelu - referentica za komunalne poslove, komunalni i poljoprivredni redar i viša referentica za upravne i financijske poslove koja je ujedno ovlaštena za poslove pročelnika JUO, obje na neodređeno vrijeme). Ovo povećanje je proizašlo iz povećanja osnovice za obračun plaća tokom godine. Osim isplaćenih bruto plaća, na ovoj je kontnoj skupini evidentirana i isplata neoporezivih materijalnih prava.

**MATERIJALNI RASHODI – kontna skupina 32 – 150,4% više**  nego prethodne godine, odnosno **306.120,42.**

Vrijednosno najznačajniji rashod je na rashodima za usluge – kontna podskupina 323 – 248.638,47, 193,9% više nego prethodne godine, a rashodi se u najvećem dijelu odnose na tekuće i investicijsko održavanje (značajniji iznos čini sanacija cesta od potresa) , te intelektualne usluge.

**FINANCIJSKI RASHODI – kontna skupina 34 – 1.028,51 kn, 2,10% manje** nego prethodne godine. Rashodi se uglavnom odnose na usluge platnog prometa za vođenje računa u poslovnoj banci.

**SUBVENCIJE – kontna skupina 35** – u 2023. Općina Rakovec nije imala izdataka za subvencije.

**POMOĆI DANE U INOZEMSTVO I UNUTAR OPĆEG PRORAČUNA** – **kontna skupina 36** – **36.663,10**, **15,7% manje** nego u prethodnoj godini.

Izvršenje se odnosi na tekuće pomoći unutar općeg proračuna u iznosu od 29.698,91 (Grad Vrbovec – za osnovno školstvo po sporazumu za razliku za decentralizirana sredstva, za rentu za odlaganje komunalnog otpada s Rakovečkog područja na Vrbovečko odlagalište otpada „Beljavine“, te za nabavu školskih radnih bilježnica i pomagala), i na tekuće pomoći proračunskim korisnicima drugih proračuna u iznosu od 6.964,19 (sufinanciranje smještaja u gradske vrtiće i programa male škole za djecu s područja Općine Rakovec).

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE – 37 – 37.459,44, 6,9% više**  nego prethodne godine. Naknada u novcu je isplaćena u iznosu od 15.080,00 (u najvećem dijelu božićnice umirovljenicima, porodiljne naknade, učenicima SŠ za sufinanciranje udžbenika), a u naravi 22.379,44 (sufinanciranje prijevoza učenika, logopedske terapije, sufinanciranje privatnih vrtića, plaćanje odvoza komunalnog otpada staračkim domaćinstvima, darovi djeci povodom blagdana Sv. Nikole).

**OSTALI RASHODI – kontna skupina 38 – 47.264,21, 38,2% više** nego prethodne godine.

Najveći dio odnosi se na tekuće donacije u novcu – 42.384,36 (donacije udrugama i političkim strankama), zatim kapitalne donacije u iznosu od 3.112,74 Župi Svetog Jurja u Rakovcu i kapitalna pomoć trgovačkom društvu u javnom sektoru 1.767,11.

**PRIHODI OD PRODAJE NEFINANCIJSKE IMOVINE - konti razred 7 – 1.121,51, 100%,** odnosno isto kao **i** prethodne godine.

Prihodi se odnose na prodaju poljoprivrednog zemljišta u vlasništvu RH – 1 obveznik-kupac koji zemljište otplaćuje u godišnjim ratama.

**RASHODI ZA NABAVU NEFINANCIJSKE IMOVINE – kontni razred 4 – 119.406,06, 6,2% manje** nego prethodne godine.

Najveći dio izvršenja odnosi se na nabavu proizvedene dugotrajne imovine (42), 85.238,35 (računalna oprema, urbana oprema za javne površine, proširenje javne rasvjete, izgradnja nogostupa – III. Dionica, opremanje društvenih domova, nabava videonadzora za općinsku zgradu) te na dodatna ulaganja na nefinancijskoj imovini (45), 34.167,71 (popravak e-punionice, ulaganje u društvene domove).

**PRIMICI OD FINANCIJSKE IMOVINE I ZADUŽENJA – kontni razred 8 – 2.720,70, 72,2% manje nego prethodne godine,**  u navedenom iznosu evidentiran je primitak od beskamatnog kratkoročnog zaduženja iz Državnog proračuna koji se odnosi na zajam za povrat poreza u 2023.g. a koji se odnosi na povrat poreza po godišnjim prijavama poreza za 2022.g.

Ministarstvo financija je u svibnju 2023. godine obveznicima isplatilo povrat poreza, nedostatna sredstva namirena su Državnog proračuna, a Općini prihod nije sustezan već je od 1.8.2022. započelo namirenje iz prihoda od poreza na dohodak u visini 25% pa sve dok se konačno ne namiri. Kako se do konca godine nije namirio sav iznos, prema uputi Ministarstva financija, nenamirena sredstva evidentirana su kao primitak od kratkoročnog zajma i stvaraju obvezu za povrat u prva četiri mjeseca 2024.g.

**IZDACI ZA FINANCIJSKU IMOVINU I OTPLATE ZAJMOVA – kontni razred 5 – 9.794,72 – 51,5% manje nego u prethodnoj godini.**

Evidentiran je povrat beskamatnog kratkoročnog zajma iz Državnog proračuna za povrat poreza za 2022.g. u iznosu od 9.794,72, koji je vraćen u prva četiri mjeseca 2023.g.

UKUPNI PRIHODI I PRIMICI – iznose 821.251,57

UKUPNI RASHODI I IZDACI – iznose 621.021,21

VIŠAK PRIHODA I PRIMITAKA – iznosi 200.230,36

VIŠAK PRIHODA I PRIMITAKA (PRENESENI) – iznosi 348.915,09

VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU – iznosi 549.145,45

STANJE NOVČANIH SREDSTAVA NA RAČUNU PRORAČUNA NA POČETKU GODINE – 355.408,72

STANJE NOVČANIH SREDSTAVA NA RAČUNU PRORAČUNA NA KRAJU GODINE – 554.177,64

**Obrazloženje posebnog dijela**

**Izvršenje po organizacijskoj klasifikaciji**

U posebnom dijelu proračuna, organizacijski se prikazuju rashodi kroz 2 razdjela i to PREDSTAVNIČKA I IZVRŠNA TIJELA te JEDINSTVENI UPRAVNI ODJEL.

Na razdjelu 001 – PREDSTAVNIČKA I IZVRŠNA TIJELA – izvršeni su rashodi u iznosu 59.876,23 €, 84% od plana,

Na razdjelu 002 – JEDINSTVENI UPRAVNI ODJEL – izvršeni su rashodi u iznosu od 561.144,98 €, 51% od plana.

**Izvršenje po programskoj klasifikaciji**

Izvještaj o izvršenju po **programskoj klasifikaciji** daje detaljan pregled ostvarenja proračuna po razdjelima, glavama, programima, aktivnostima i projektima, s naglaskom na programe, aktivnosti i projekte i to po računima ekonomske klasifikacije na razini skupine (plan) i odjeljka (izvršenje), te indeks izvršenja u odnosu na plan na razini skupine.

**RAZDJEL 001 – PREDSTAVNIČKA I IZVRŠNA TIJELA**

**GLAVA 05 – IZVRŠNO TIJELO**

**PROGRAM A1 1000 – JAVNA UPRAVA I ADMINISTRACIJA -** cilj ovog programa je povećanje ažurnosti u obavljanju poslova i zadaća iz nadležnosti Oćinske uprave preko sredstava javnog priopćavanja; osiguravanje korisnicima pravo na pristup informacijama; organiziranje protokolarnih prijema, prijemi predstavnika udruga, športskih organizacija, obilježavanje raznih manifestacija; Božićno novogodišnji prijemi, čuvanje dokumentacije i vođenje evidencija u vezi s radom općinskog vijeća i njegovih radnih tijela, načelnika i njegovih radnih tijela, druge stručne, administrativne i tehničke poslove.

 Posebni cilj je osiguranje izvršavanja zadataka u funkcioniranju izvršnog tijela općinske uprave kao i dostupnost svih informacija i izvješća o radu općinske uprave. Ostvariti prepoznatljiv image općine, pozicioniranje općine na turističkom regionalnom tržištu, promocija kulturnih, društvenih, povijesnih i prirodnih vrijednosti općine i njenih autohtonih manifestacija i proizvoda.

**Aktivnost A011000A100001** – **Redovan rad načelnika** – izvršenje 44.500,99 – 81% od plana, odnosi se na isplatu plaće načelnice i materijalnih rashoda – troškove službenih putovanja.

**Aktivnost A011000A100004** – **Proračunska rezerva** – izvršenje 0,00. U izvještajnom razdoblju nije bilo isplati.

**Aktivnost A011000A100006** – **Sredstva javnog priopćavanja** – izvršeno 4.278,07 – 92% od plana, a odnosi se na troškove medijskog praćenja i informiranje javnosti o aktivnostima Općine Rakovec.

**Aktivnost A011000A100007** – **Pokroviteljstva i sponzorstva udrugama i građanima** – izvršeno 2075,38 – 78% od plana, a odnosi se na isplate donacija udrugama za aktivnosti kojima je promovirana Općina.

**Aktivnost A011000A100008** – **Proslave, obilježavanja, manifestacije** – izvršeno 3497,81, 70% od plana. Odnosi se na troškove rashoda protokola i promidžbenih materijala za proslavu Dana Općine i sl. manifestacija.

**Aktivnost A011000A100013** – **Elementarne i prirodne nepogode** – izvršeno 190,79, 14% od plana. Odnosi se na troškove kupnje materijala za obranu od poplave u srpnju za vrijeme olujnog nevremena.

**GLAVA 10 - OPĆINSKO VIJEĆE**

**Aktivnost A011000A100003 – Političke stranke** – izvršeno 1380,00 – 94% od plana, a odnosi se na isplatu sredstava za financiranje političkih stranaka zastupljenih u Općinskom vijeću i to: HSU – 150,00, HDZ – 150,00 I NEZAVISNA LISTA – STJEPAN KOŽIĆ – 1080,00.

**Aktivnost A011000A100005 – Redovan rad predstavničkog tijela** – općinskog vijeća. Izvršeni su rashodi u iznosu od 13.995,24, 98% od plana, a rashodi se odnose na isplatu naknadi vijećnicima kao i materijalni rashodi – reprezentacija.

**RAZDJEL 002 – JEDINSTVENI UPRAVNI ODJEL**

**Aktivnost A011000A100009 – Redovan rad Jedinstvenog upravnog odjela** – izvršeno 33.274,33, 77% od plana, a odnosi se na rashode za plaće za dvije zaposlene i to v.d. Pročelnicu i referenta za komunalne poslove, komunalni redar i poljoprivredni redar. Također su isplaćene neoporezive nagrade, troškovi prehrane i troškovi prijevoza na posao i s posla.

**Aktivnost A011000A100010 - Materijalni rashodi i rashodi za usluge Jedinstvenog upravnog odjela –** izvršeni su u iznosu od 44.573,94, 55% od plana, a odnose se na sve materijalne rashode i financijske rashode (naknade troškova zaposlenima, rashodi za materijal i energiju, usluge, naknade troškova osobama izvan radnog odnosa, ostali nespomenuti rashodi poslovanja, ostali financijski rashodi.

**Aktivnost A011000A100010 – Otplata zajma –** izvršeni izdaci u iznosu od 9794,72, 93% od plana a odnose se na otplatu kratkoročnog državnog zajma za povrat poreza iz 2022.g.

**Projekt A011000K100001 – Opremanje ureda -** izvršeni su rashodi za nabavu dugotrajne imovine u iznosu od 2473,00, 36% od plana. Uredi su opremljeni novom računalnom opremom, uređajima i računalnim programima.

**PROGRAM A04 1000 ODRŽAVANJE KOMUNALNE INFRASTRUKTURE** – izvršeno je 212.504,04, 76% od plana.

Cilj programa je zadovoljavanje zajedničkih komunalnih potreba građana kroz redovno održavanje za osiguranje kvalitetnog življenja građana. Program obuhvaća poslove održavanja komunalne infrastrukture razvrstane u aktivnosti, koje predstavljaju obavljanje djelatnosti iz članka 22. Zakona o komunalnom gospodarstvu. Programom su osigurana sredstva za obavljanje poslova održavanja javne rasvjete, održavanje zelenih površina, dječjih igrališta, čišćenje javno prometnih površina, održavanje ostalih javnih površina (pješačke površine), komunalne prioritete na području mjesnih odbora, održavanje nerazvrstanih cesta.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A041000A100001 – Održavanje javne rasvjete –** izvršeno 7689,06, 89% od plana, a izvršenje se odnosi na utrošak energije na stupovima javne rasvjete u iznosu od 6479,06 i usluge investicijskog održavanja javne rasvjete u iznosu od 1.210,00.

**Aktivnost A041000A100004 – Održavanje javnih površina –** izvršeno je 24.998,63 tj. 94% od plana. Rashodi se odnose na utrošeni materijal na javnim površinama, usluge tekućeg i investicijskog održavanja, usluge deratizacije i dezinsekcije na javnim površinama, te usluge zbrinjavanja pasa lutalica sa javnih površina.

**Aktivnost A041000A100005 – Održavanje nerazvrstanih cesta –** izvršeno je rashoda u iznosu od 156.127,31, 72% od plana. Utrošeni su materijal i usluge investicijskog održavanja a najznačajniji iznos odnosi se na sanaciju cesta oštećenih u potresu te je iz EU fondova – Fonda solidarnosti povučeno i utrošeno 129.825,81.

**PROGRAM A04 2000 GRADNJA KOMUNALNE INFRASTRUKTURE –** izvršeno je 30.611,36, 25% od plana.

Cilj programa je zadovoljavanje zajedničkih komunalnih potreba građana kroz gradnju komunalne infrastrukture za osiguranje kvalitetnog življenja građana. Program obuhvaća projekte iz članka 59. Zakona o komunalnom gospodarstvu. Programom su osigurana sredstva za uređenje groblja, javnu rasvjetu, nogostupa, cesta, uređenje javnih površina i ostalih objekata i uređaja komunalne infrastrukture.

Realizacija ovog programa odvijala se u izvještajnom razdoblju kroz sljedeće projekte:

**Projekt A042000K100001 – Uređenje javnih površina –** izvršeno 2.969,38, 80% od plana a rashodi se odnosi na nabavu urbane opreme – klupa za javne površine.

**Projekt A042000K100004 – Modernizacija javne rasvjete –** izvršeno je 2.156,25, 98% od plana a odnosi se na nabavu stupova za javnu rasvjetu na groblju.

**Projekt A042000K100007 – Izgradnja nogostupa –** izvršeni su rashodi u iznosu od 25.485,73, 22% od plana. Rashodi se odnose na izgradnju nogostupa u Rakovcu – III. faza (1. privremena situacija). U idućem razdoblju se očekuje okončana situacija.

**PROGRAM A05 1000 UPRAVLJANJE OPĆINSKOM IMOVINOM** – izvršeno je 44.336,45, 16% od plana.

Program se bavi rješavanjem imovinsko pravnih odnosa radi stjecanja nekretnina, koje su potrebne za realizaciju projekata od interesa za općinu, geodetskim poslovima, procjenama nekretnina, kupnjom, prodajom i davanjem nekretnina u zakup i najam te na korištenje, te održavanjem općinskih poslovnih objekata (sportskih objekata i društvenih domova).

Ciljevi programa su kupnja i održavanje nekretnina radi realizacije projekata od interesa za općinu, uređenje i razvoj općine, te poboljšanje uvjeta života u općini.

Realizacija ovog programa odvijala se u izvještajnom razdoblju kroz sljedeće aktivnosti i projekte:

**Aktivnost A051000A100001 – Održavanje društvenih domova –** izvršeni su rashodi u iznosu od 1.194,32, 42% od plana. Rashodi se odnose na utrošak električne energije, vode i plina te kupnju materijala za tekuće i investicijsko održavanje.

**Aktivnost A051000A100001 – Održavanje općinskih poslovnih objekata –** izvršeni su rashodi u iznosu od 8113,89, 93% od plana. Izvršene su usluge tekućeg i investicijskog održavanja na poslovnom objektu NK Rakovec te premija osiguranja.

**Projekt A051000K100001 – Obnova društvenih domova –** izvršeni su rashodi u iznosu od 33.677,84 Kn za nabavu sitnog inventara u iznosu od 77,95, za nabavu dugotrajne imovine (klime i oprema) u iznosu od 2.350,93, te su izvršena dodatna ulaganja u iznosu od 31.248,96.

**Projekt A051000K100004 – Dodatna ulaganja na Općinskoj zgradi –** izvršeni su rashodi u iznosu od 1350,40, 0,85% od plana, a odnosi se na postavu videonadzora na Općinskoj upravnoj zgradi.

**PROGRAM A09 1000 ZAŠTITA OKOLIŠA –** izvršeno je 6.909,40, 55% od plana.

Cilj programa je zadovoljavanje potreba građana koje se temelje na Zakonu o gospodarenju otpadom, smanjivanje zagađivanja okoliša te očuvanje okoliša ulaganjem u alternativne izvore energije.

 Realizacija ovog programa odvijala se u izvještajnom razdoblju kroz sljedeće aktivnosti i projekte:

**Aktivnost A091000A100002 – Poticajna naknada za smanjenje količine miješanog komunalnog otpada –** izvršeni su rashodi u iznosu od 839,60, 32% od plana. Rashodi se odnose na rješenje Fonda za zaštitu okoliša i energetsku učinkovitost za plaćanje „kazne“ zbog nesmanjivanja količine miješanog komunalnog otpada za 2021.g.

**Aktivnost A091000A100003 – Renta za zbrinjavanje otpada na drugoj JLS –** izvršeni su rashodi u iznosu od 1.383,94 – 103% od plana, a odnosi se na plaćanje naknade Gradu Vrbovcu za zbrinjavanje komunalnog otpada s područja općine na odlagalište otpada „Beljavine“ koje se nalazi na području susjedne jedinice lokalne samouprave – Grada Vrbovca.

**Projekt A091000K100002 – Izgradnja e-punionice –** izvršeni su rashodi u iznosu od 2918,75, 65% od plana, a odnose se na dodatno ulaganje u postojeću e-punionicu.

**Projekt A091000T100001 – Sanacija odlagališta otpada „Beljavine“ Vrbovec –** izvršeni su rashodi u iznosu od 1767,11, 44% od plana, a odnosi se na plaćanje zahtjeva trgovačkog društva u suvlasništvu KOMUNALAC VRBOVEC d.o.o. za sanaciju odlagališta na Vrbovečkom području gdje općina zbrinjava svoj komunalni otpad.

**PROGRAM A10 1000 ORGANIZIRANJE I PROVOĐENJE ZAŠTITE I SPAŠAVANJA –** izvršeno je 17.573,57, 99,65% od plana.

Cilj programa vatrogastva odnosi se na sudjelovanje u provođenju preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom, pružanja tehničke pomoći u nezgodama i opasnim situacijama, zatim provođenje mjera zaštite od požara i obnavljanje i nabava vatrogasne opreme.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A101000A100001 – Redovan rad DVD-a Rakovec –** izvršeni su rashodi u iznosu od 17.438,57, 99,65% od plana. Sredstva se odnose na dotacije DVD-u Rakovec, poštujući kod isplata zakonski minimalni standard.

**Aktivnost A101000A100002 – Civilna zaštita –** izvršeni su rashodi u iznosu od 135,00, tj. 100% od plana.

**PROGRAM A11 1000 ZAŠTITA, OČUVANJE I UNAPREĐENJE ZDRAVLJA –** izvršeno je 8.628,39, 76% od plana.

Cilj programa je podizanje zdravstvenog standarda građana i pomoć ugroženim socijalnim skupinama, aktivno učešće u provedbi populacijske politike, podizanje nivoa zdravlja građana, podizanje kvalitete zdravstvenih usluga, doprinos kvaliteti međugeneracijske solidarnosti.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A111000A100002 – Sufinanciranje logopedske terapije –** izvršeni su rashodi u iznosu 1490,40, 42% od plana. Rashodi se odnose na plaćanje logopedskih tretmana za djecu logopedskim kabinetima LA LA LOG, ZMAJEVI i Dječji vrtić Tintilinić.

**Aktivnost A111000A100004 – Sufinanciranje prijevoza umrlih osoba sumnjive smrti –** izvršeni su rashodi u iznosu od 1.509,72, odnosno 75% od plana. Rashodi se odnose na troškove prijevoza pokojnih osoba za koje se moraju utvrditi činjenične okolnosti nastupa smrti na patološkim bolničkim odjelima u Zagrebačkoj bolnici.

**Aktivnost A111000A100006 – Poticajna naknada za doktora obiteljske medicine –** rashodi su izvršeni u iznosu od 5.628,27, odnosno 99% od plana, a odnosi se na isplatu drugog dohotka za liječnicu obiteljske medicine u općini sa ciljem zadržavanja liječnice, a ovim se programom općina priključila brojnim jedinicama lokalne samouprave koje su također pokrenule sufinanciranje kako bi se liječnici zadržali.

**PROGRAM A12 1000 PROMICANJE KULTURE –** izvršeno je 3.112,74, 8% od plana.

Cilj programa je osiguranje financijskih sredstava za ostvarivanje javnih potreba na području kulture. Programom javnih potreba u kulturi općine utvrđuju se aktivnosti, poslovi i djelatnosti u kulturi od značenja za općinu, kao i za njenu promociju.

Realizacija ovog programa odvijala se u izvještajnom razdoblju kroz sljedeće projekte:

**Projekt A121000K100001 – Sanacija sakralnih objekata –** izvršeno je 2.612,74, 98% od plana, a rashodi se odnose na kapitalnu donaciju Župi Svetog Jurja Mučenika Rakovec za svrhu asfaltiranja oko crkve i župnog dvora.

**Projekt A121000K100004 – Kapitalne donacije Župi „Svetog Jurja Rakovec“ –** izvršeno je 500, 100% od plana, a rashodi se odnose na donaciju župi za opremu za održavanje za sakralne objekte.

**PROGRAM A13 1000 OBRAZOVANJE –** izvršeno je 43.303,93, 90% od plana.

Osnovni cilj ovog programa je unapređenje razvoja i podizanje kvalitete osnovnoškolskog odgoja i obrazovanja kroz ostvarivanje različitih aktivnosti, stjecanje i razvijanje znanja, sposobnosti i umijeća, usvajanje vrijednosti i navika koji omogućavaju cjelovit razvoj osobnosti.

Realizacija ovog programa odvijala se u izvještajnom razdoblju kroz sljedeće aktivnosti i projekte:

**Aktivnost A131000A100001 – Subvencioniranje prijevoza učenika srednjih škola –** izvršeni su rashodi u iznosu 3003,57, 75% od plana. Ovim sufinanciranjem Općina subvencionira učenicima srednje škole prijevoz putničke karte prijevozniku Čazmatrans promet d.o.o.

**Aktivnost A131000A100002 – Prigodni darovi djeci školskog uzrasta –** izvršeni su rashodi u iznosu 485,70, 51% od plana. Rashodi su utrošeni na darivanje djece Područne škole Rakovec povodom blagdana Sveti Nikola.

**Aktivnost A131000A100003 – Sufinanciranje škole plivanja učenika 4. razreda Osnovne škole –** izvršeni su rashodi u iznosu od 1.814,99, 99,7% od plana. Rashodi se odnose na sufinanciranje škole plivanja na Lošinju, u odmaralištu Nerezinama. Učenici 4. razreda Područne škole Rakovec ljetovala su i učila plivati 10 dana u razdoblju od 6.7. – 16.7.2023.g.

**Aktivnost A131000A100004 – Namirenje razlike iznad ostvarenih sredstava DEC-a za PŠ RAKOVEC –** izvršeni su rashodi u iznosu od 20.972,52, 99,9% od plana. Rashodi se odnose na namirenje razlike troškova za Područnu školu Rakovec u odnosu na dobivena sredstva iz DEC-a, a kojim je osnivač Grad Vrbovec. Sukladno Sporazumu od 26.07.2011.g. općina se obvezala da će tu razliku namiriti iz izvornog proračuna kako bi se osnovnoškolske aktivnosti nesmetano odvijale. Razlika za namirenje troškova u 2022.g. iznosila je 20.972,52.

**Aktivnost A131000A100005 – Sufinanciranje školske opreme – radne bilježnice i pomagala –** izvršeni su rashodi u iznosu od 7.342,45, 73% od plana. Rashodi se odnose na pokrivanje troškova nabave radnih bilježnica i pomagala za učenike PŠ RAKOVEC i to Gradu Vrbovcu koji je kao osnivač osnovnih škola proveo postupak nabave za sve učenike.

**Aktivnost A131000A100006 – Tekuće održavanje školske zgrade –** izvršeni su rashodi u iznosu od 6.780,40, 93% od plana. Rashodi se odnose na usluge investicijskog i tekućeg održavanja školske zgrade, održavanje vatrodojavnog sustava te premiju osiguranja za školsku zgradu.

**Aktivnost A131000A100007 – Sufinanciranje udžbenika i radnih bilježnica učenicima srednjih škola –** izvršeni su rashodi u iznosu od 2520,00, tj. 97% od plana. Rashodi se odnose na davanje novčanih pomoći srednjoškolcima od 1. – 4. razreda srednje škole s područja općine u iznosu od 70,00 Eura za pomoć pri opremanju u srednju školu.

**Projekt A131000K100001 – Kapitalne investicije u Područnoj školi Rakovec –** izvršeno je rashoda u iznosu od 384,30, 77% od plana, a rashodi se odnose na nabavu knjiga za školsku knjižnicu.

**PROGRAM A14 1000 PREDŠKOLSKI ODGOJ –** izvršeno je 70.022,02, 66% od plana.

Osnovni cilj ovog programa je unapređenje razvoja i podizanje kvalitete predškolskog odgoja i obrazovanja te stjecanje vještina i usvajanja vrijednosti od najranije dobi, kao i demografska mjera u smislu pomoći roditeljima kod zbrinjavanja djece u ustanove predškolskog odgoja.

Realizacija ovog programa odvijala se u izvještajnom razdoblju kroz sljedeće aktivnosti i projekte:

**Aktivnost A141000A100001 – Sufinanciranje „Male škole“ –** izvršeni su rashodi u iznosu od 4090,28, 98% od plana, a rashodi se odnose na troškove pomoćnog materijala, na čišćenje prostora te na sufinanciranje Dječjem vrtiću Vrbovec čije osoblje odrađuje odgojne sate „male škole“ u prostoru igraonice koja je uređena uz prostor područne škole.

**Aktivnost A141000A100002 – Prigodni darovi djeci predškolskog uzrasta –** izvršeni su rashodi u iznosu od 793,38, 84% od plana, a isti se odnose na blagdansko darivanje djece povodom Svetog Nikole.

**Aktivnost A141000A100003 – Sufinanciranje vrtića –** izvršeni su rashodi u iznosu od 17.070,00, 62% od plana, a odnosi se na plaćanje privatnih vrtića i vrtića u kojima su osnivači druge JLS. Sufinancirano je roditeljima kod dječjih vrtića Proljeće, DV Vrbovec, DV Tintilinić, DV Dobri, DV Didi, DV Čarobno ogledalce, DV Čarobna šuma i DV Zagonetna šuma.

**Projekt A141000K100002 – Uređenje igraonice za djecu predškolskog odgoja –** izvršeno je 649,99, 7% od plana. Rashodi se odnose na kupnju uredskog namještaja (ormarića i vješalica) i opreme za dječju igraonice.

**Projekt A141000K100003 – Izgradnja i opremanje dječjeg vrtića Rakovec –** izvršeno je 47.418,37, 74% od plana. Rashodi se odnose na troškove najveće investicije u Općini Rakovec a to je gradnja novog dječjeg vrtića. Projekt se planira nastaviti i završiti u 2024. godini, sufinanciran je sredstvima fondova EU – NPOO-a, te će se Općina i dugoročno zadužiti za navedeni projekt. U ovom je izvještajnom razdoblju utrošeno na projektiranje 30.194,44 €, na konzultantske usluge za provođenje postupka javne nabave 5625,00, te na priključenje ele.distribucije i vodnog doprinosa 11.598,93.

**PROGRAM A15 1000 RAZVOJ SPORTA I REKREACIJE –** izvršeno je 14.950,00, 99,7% od plana.

Osnovni cilj ovog programa je navedenim aktivnostima i projektima podržati rad sporta i stručnih djelatnika u sportu, omogućiti povećanje i unapređenje kvalitete športaša i klubova, te omogućiti uključivanje u šport što većeg broja djece i mladih kao preveniranje od štetnih utjecaja globalizacije i tehnologije, a stjecanje radnih navika i fizičkog kretanja.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A151000A100001 – Sufinanciranje lokalnih sportskih društava –** izvršeni su rashodi u iznosu od 14.950,00, 99,7% od plana, a rashodi se odnose na tekuće donacije domicilnom sportskom nogometnom društvu NK RAKOVEC.

**PROGRAM A16 1000 RAZVOJ CIVILNOG DRUŠTVA –** izvršeno je 4.000,00, 100% od plana.

Osnovni cilj ovog programa je uključivanje i udruživanje građana, te podržati razvitak, unapređenje vještina i potencijala, te projektni rad civilnog društva na lokalnoj razini i redoviti rad udruga financiranjem profesionalno zaposlenih djelatnika i materijalnih troškova, te izgraditi jače upravljačke kapacitete i vještine unutar lokalnog civilnog društva. Udrugama civilnog društva cilj je omogućiti da se natječu za dobivanje sredstava proračuna za obavljanje onih aktivnosti i provedbu projekata koji značajno doprinose razvitku civilnog društva i zadovoljavanju potreba različitih skupina korisnika na području općine Rakovec.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A161000A100001 – Tekuće donacije udrugama –** izvršeni su rashodi u iznosu od 4.000,00, 100% od plana, a odnosi se na donacije udrugama LOVAČKO DRUŠTVO „ŠLJUKA“ Rakovec i UDRUGA ŽENA BANIĆEVEC koje su na javni natječaj prijavile svoje programe i time ostvarile financiranje iz proračuna.

**PROGRAM A18 1000 SOCIJALNA SKRB –** izvršeno je 15.077,09, 74% od plana.

Osnovni cilj programa je poboljšanje životnog standarda građana, temeljem utvrđenih kriterija ukupnih primanja domaćinstva, te pomoći socijalno najugroženijim kategorijama građana, posebno obiteljima s više djece, zatim starijim građanima, bolesnim i nemoćnim, te umirovljenicima, kao i briga o demografskim mjerama kroz poticaje za novorođenčad.

Realizacija ovog programa odvijala se u izvještajnom razdoblju kroz sljedeće aktivnosti:

**Aktivnost A181000A100001 – Provođenje natalitetnih mjera kroz pomoći majkama rodiljama –** izvršeni su rashodi u iznosu od 3180,00, 60% od plana, a odnosi se na isplate naknadi za 6 novorođene djece po 530,00 €.

**Aktivnost A181000A100003 – Pomoć starijima i nemoćnima –** izvršeni su rashodi u iznosu od 9270,00, 93% od plana, a odnosi se na isplate božićnice umirovljenicima i to za 309 umirovljenika s područja općine po 30 € bez obzira na dohodovni cenzus.

**Aktivnost A181000A100004 – Redovna djelatnost Crvenog križa –** izvršeni su rashodi u iznosu od 2405,41, 100% od plana. Rashodi se odnose na tekuće donacije Gradskog društvu Crvenog križa koje prebiva u Gradu Vrbovcu ali pruža socijalno-humanitarne usluge na području bivše općine Vrbovec. Financiranje se uređuje po Zakonu o Hrvatskom crvenom križu (NN 71/10, 136/20) i Pravilniku o načinu i rokovima plaćanja sredstava iz prihoda jedinica lokalne i područne (regionalne) samouprave za rad ustrojstvenih oblika Hrvatskog crvenog Križa (NN 18/11), pa je prema izračunu obračunato 0,5% iz izvornog proračuna za redovnu djelatnost, te 0,2% od izvornog proračuna za službe traženja.

**Aktivnost A181000A100007 – Pomoć socijalno-ugroženim obiteljima i kućanstvima –** izvršeni su rashodi u iznosu od 221,68, 8% od plana. Rashodi se odnose na isplate jednokratnih socijalnih pomoći te na plaćanje usluge odvoza komunalnog otpada za staračka i samačka domaćinstva.